Dene para generasi tuwa sing isih ana, racake uga kangelan yen arep ndunungake para generasi mudha Jawa jaman saiki marang samubarang pralambang utawa simbol kasebut. Amarga cara mikire wus kawengku ing panganggep yen samubarang kang ngoyot marang kabudayan Jawa iku sarwa kuna, ora njamani lan panganggep negatip liyane, wusana yen dijak tetepungan maneh kalawan kabudayan Jawa, adhakan sok padha wegah. Tundhone, miturut Dr Oesman Arif, dhosen filsafat ilmu ing Fakultas